Marko Rudio

Si Marko Godreic Rudio ay isang mang-aawit na galing sa San Nicolas, Pangasinan. Siya ay natagpuan at natalo sa ika-anim na yugto ng Tawag ng Tanghalan noong 2023.

Karera
Noong 2017 naunang sumali si Marko sa ikalawang yugto ng Tawag ng Tanghalan sa pananghaliang palabas na It's Showtime. Doon niya inawit ang "It Will Rain" na inawit ng Amerikanong singer na si Bruno Mars. Sa kasamaang palad, natalo siya sa paligsahan.

Sumali din siya sa mga TV shows at guestings tulad ng "Eat Bulaga" (kung saan nagpatugtog siya ng piano), "Rated K", "Bet ng Bayan", at "Walang Tulugan" ng yumaong si German Moreno or mas kilala sa tawag na "Kuya Germs".

At noong 2022, sumali ulit si Marko sa ika-anim na yugto ng Tawag ng Tanghalan sa It's Showtime. Dito, nagtuloy-tuloy siya hanggang sa walong magkakasunod na winning-streak sa naturang kompetisyon, hanggang makalahok siya sa Semifinals.

Bago ang Semifinals ng Tawag ng Tanghalan, nagsimula munang gumawa ng music video si Marko Rudio kasama ang The Band Dogz. Ito ang "Hiwaga" na nasahimpapawid noong October 2022 at nasahimpapawid din sa Spotify noong December 18, 2022.

Nitong Nobyembre 2022, nag-guest si Marko kasama ang The Band Dogz sa Rakista Radio. Dito kinanta nila ang orihinal na awit tulad ng "Toyo," "Olats," "Pantasya," at "Hiwaga" na isinulat tuwiran ni Marko.

Noong May 6, 2023, nailunsad ang Semifinals ng ikaanim na yugto ng Tawag ng Tanghalan. Doon inawit ni Marko ang "Upuan" ng hip-hop singer na si Gloc-9. Dito, nagkaroon ng standing ovation ang mga hurado at mga manonood. Nagtuloy siya hanggang siya ay nakalahok sa Grand Finals.

At nitong May 6, 2023, nailunsad ang "Huling Tapatan" ng Tawag ng Tanghalan. Dito unang inawit ni Marko ang "Beep Beep" ng Pinoy pop band na Juan Dela Cruz. At sa pangalawang round, ay inawit niya kasama si Jed Madela ang awiting "I Made It Through the Rain" ng Amerikanong pop singer na si Barry Manilow. Dito, natalo siya subalit muntik na sana siyang makapasok sa Top 3. 

Noong May din, gumawa naman si Marko ng mga awitin ng Sugarfree tulad ng "Tulog Na," "Makita Kang Muli" at "Hari ng Sablay" na dapat niyang aawitin sa Top 3 Round. Humakot ito ng maraming panonood sa Facebook at YouTube.

Noong June, naging panauhin din si Marko sa mga palabas sa TV tulad ng Magandang Buhay, at I Can See Your Voice.

Noong July, lumikha naman si Marko Rudio ng bagong single na "Kasama Ka." Magkakaroon din ng MV sa darating na Pebrero 2 sa pamamagitan ng Star Music.

At nitong Setyembre, naging panauhin si Marko sa It's Showtime matapos ang ikaanim na yugto ng Tawag ng Tanghalan kasama ang The Band Dogz. Naglaro din sila sa segment na "Rampanalo" pagkatapos ng kanilang performance.

Magiging bahagi na rin si Marko Rudio sa pamamagitan ng Star Music.

Noong 10 March 2025, inilunsad ang Tawag ng Tanghalan All-Star Grand Resbak 2025, kung saan si Marko ay napabilang sa mga kalahok at langkap ng Pangkat Agimat. Inawit niya ang awit na "This Love" ng Maroon 5 sa round 1, at ang awiting "Magda" ni Gloc 9 para sa kalasan sa pagitan ng Pangkat Agimat at Pangkat Amihan. Nagwagi si Marko sa kalasan kung saan ito ay nagbigay-daan upang makapasok ang buong Pangkat Agimat sa round 2. Inawit naman ni Marko ang awiting "Yugto" ni Rico Blanco para sa round 2, kung saan siya ay nanalo. 

Nitong 26 April 2025, itinanghal siya bilang Grand Champion sa naturang patimpalak matapos awitin ang "Hallelujah" ng bandang  Bamboo.

Si Marko ay taguyod ng kaniyang mga masugid na supporters na may fans club na tinatawag na MRFC (Marko Rudio Fans Club) na nabuo ng kaniyang mga fans simula pa noong 2022.

Mga paglabas
 Eat Bulaga: Music Hero
 Tawag ng Tanghalan (2017; 2022, 2023, 2025)
 Magandang Buhay 
 I Can See Your Voice (kasama sina Lyka Estrella at Viller Villalobo)
 Rated K (kasama ang The Band Dogz)
 ASAP Natin 'To (kasama sina Lucas Garcia, Sam Mangubat at Jed Madela mula sa awiting "When a Man Loves A Woman" ni Michael Bolton)
 It's Showtime (2025)
 Kapamilya Chat

Mga sanggunian

Mga pananda

Kategorya:Mang-aawit
Kategorya:Tawag ng Tanghalan